b'\n_START_ARTICLE_\nLIDAR\n_START_PARAGRAPH_\nLidar er en teknologi til at indsamle store m\xc3\xa6ngder af afstandsm\xc3\xa5linger med h\xc3\xb8j pr\xc3\xa6cision. Normalt henf\xc3\xb8res termen til at v\xc3\xa6re en forkortelse for Light Detection and Ranging, men er oprindelig en sammenstilling af ordene "light" og "radar". Lidar afstandsm\xc3\xa5linger foretages ved, at der udsendes laser-pulser med h\xc3\xb8j frekvens samtidigt med at de enkelte pulser, typisk ved hj\xc3\xa6lp af et spejl, drejes ud i forskellige retninger. Den tid det tager de enkelte pulser at ramme et objekt og blive reflekteret tilbage til laseren, kan bruges til at beregne afstanden._NEWLINE_LIDAR benyttes indenfor: Atmosf\xc3\xa6risk fysik, skovdrift, ark\xc3\xa6ologi, fremstilling af h\xc3\xb8jdemodeller af landskaber m.m.'